Spadser & Blæse-Ensembelet

Spadser & Blæse-Ensembelet (Blæsen) ble stiftet i 1974 og er Kristiansands eneste studentorkester. Orkesteret holder til på Gimlemoen Bygg 20 ved Universitetet I Agder, kjent som Stiften. Blæsen består av både musikalske og umusikalske studenter og blir leid inn ved både offentlige og private arrangementer. Musikalsk sett er Blæsen i en egen klasse med musikk som skal virke gjenkjennelig for den jevne hører.


== Historie ==
Spadser & Blæse-Ensembelet ble stiftet 20. september 1974 ved Agder Distriktshøyskole. Den første offisielle konserten til Spadser & Blæse-Ensembelet ble avgitt på jernbanestasjonen, hvor et fotballag fra Rogaland Distriktshøgskole ble ønsket velkommen med hornmusikk på perrongen i Kristiansand. Denne konserten blir gjenskapt hvert år, når ensemblet spiller for Stavanger-Ekspressen på den 20. september. Så ble Wergelandsparken inntatt til glede både for statuer og annet personell.


== Struktur ==
Spadser & Blæse-Ensembelet deles oftest inn i to grupperinger: Spillende og ikke-spillende. De ikke spillende kalles Spadserere, og deres hovedoppgave er å lage liv og røre under konserter og framføringer. De spillende medlemmene skal både spille OG lage liv og røre for publikum.


=== Schjæfen og Det Runde Bord (DRB) ===
Schjæfen har all makt i Spadser & Blæse-Ensembelet. Til tross for dette, har Schæfen et styre til å hjelpe han/hun, som blir kalt Det Runde Bord (DRB). I tillegg til Schæfen består DRB av:

Sous-Schjæf: Schjæfens høyre hånd, og organisasjonens nestleder. Sous-Schjæfens oppgaver innkluderer å lage Bulletinen, et nyhetsbrev til aktive og tidligere Blæsere som sendes ut ved slutten av hvert semester samt å gjøre alle oppgaven Schjæfen ikke vil gjøre.
MerkFond-Schjæf: MerkFond har ansvar for Blæsens økonomi
PerRec-Schjæf: PerRecs har ansvar for baren og alt rundt baren.
RekMus-Schjæf: RekMus har ansvar for Blæsens instrumenter, noter, lager og annen rekvisita Blæsen trenger for å framføre.
Dirigang: Dirigangen er overser Spadsererne og lærer Spadsererne hvordan de skal lage liv og røre optimalt.DRB sin offisielle bekledning er å ha en annen farge på sløyfe og magebelte enn hva resten av Orkesteret har til enhver tid. Samt at Dirigangens sløyfe skal være av betydelig størrelse.


==== Diplomatiets Høgsæte ====
Etter ett år som Schjæf trer man ut av Det Runde Bord og inn i Diplomatiets Høgsæte. Diplomatiets Høgsæte er Spadser & Blæse-Ensembelets konsulat. Som medlem av Diplomatiets Høgsæte får man tittelen Generalkonsul (Gen.Con i daglig omtale). Gen.Con sin offisielle bekledning er en hvit blazer med sort krage.


==== Dirigangenes Closettsæte ====
Etter ett år som vel gjennomført Dirigang i Det Runde Bord får man en plass i Dirigangenes Closettsæte og blir en Dir.Closs. Dir.Closs sin offisielle bekledning er rød sløyfe og vest.


== Utgivelser ==
Spadser & Blæse-Ensembelet har i løpet av sin eksistens gitt ut 8 album, et ved hvert 5. jubileum.


=== Blæsens Utgivelser ===
Hornert Festfyrværk (1979)
Mot Sure Vindar (1984)
La Plagiate (1989)
Ost I NATO - 20 aar uten oephelse (1994)
Blæsens Frokostblanding (1999)
Peppermix (2004)
Vaffel (2009)
Absolut Blæsehits 40 (2014)
Hovedfag I God Stemning (2019)I tillegg til sine egne utgivelser ble Blæsen fremhevet på Klubbselskapet Stiftelsen (Nå: Stiften) sin plate Å, Så Gode.... fra 1976.
Alle utgivelser finnes på Soundcloud.


== Ice Cream ==
Spadser & Blæse-Ensembelets største hit er Ice Cream, som er en adaptsjon av I Scream, You Scream, We All Scream for Ice Cream av Howard Johnson, Billy Moll og Robert King. Denne låten er en gjenganger blant studentorkestrene i Norge. I andre spillende vers legger samtlige seg ned på bakken og spreller med beina mens de spiller, noe som har gjort låten til en stor hit blant publikum, både på oppdrag, når Blæsen spiller i gaten og på 17. Mai.
Ice Cream kan sees og høres på YouTube: Blæsen - Ice Cream


== SMASH ==
Et av semestrenes høydepunkter for Spadser & Blæse-Ensembelet er SMASH. SMASH står for Societé Musicae Academique de Schlaag et Hoorn og er en studentorkesterfestival som avholdes en gang i semesteret, og holdes som regel i Kristiansand annethvert år. Under SMASH refereres ofte Spadser & Blæse-Ensembelet til som Bibelblæsen, som referanse til Sørlandet ofte referes til som "Bibelbeltet".


== Referanser ==


== Eksterne lenker ==
Spadser & Blæse-Ensembelets Facebook-Side
Spadser & Blæse-Ensembelets Instagram
Spadser & Blæse-Ensembelets Soundcloud